armvectores/hy_wikipedia_2023 huggingface dataset:
Ջերեմի Դևիս

Ջերեմի Դևիս (անգլ.՝ Jeremy Davies հոկտեմբերի 8, 1969(1969-10-08), Traverse City, Միչիգան, ԱՄՆ), ծննդյամբ Ջերեմի Դևիս Բորինգ (անգլ.՝ Jeremy Davies Boring), կինեմատոգրաֆիայի և հեռուսատատեսության ամերիկյան դերասան, որը հայտնի է «Կորուսյալները» արկածային հեռուստասերիալի ֆիզիկոսի՝ Դենիել Ֆարադեյի, ինչպես նաև մի շարք հայտնի ֆիլմերում խաղացած դերերով, ինչպիսիք են՝ «Փրկել շարքային Ռայանին» (1998), «Հյուրանոց «Միլիոն դոլար»» (2000), «Սոլյարիս» (2002)։


== Կենսագրություն ==
Ջերեմի Դևիս Բորինգը ծնվել է 1969 թվականի հոկտեմբերի 8-ին Միչիգանի Թրևերս-Սիթի քաղաքում՝ հայտնի մանկական գրող Մելա Բորինգայի ընտանքիում։ Նրա ծնողները բաժանվել են, երբ Ջերեմին եղել է երեխա, իսկ մայրը մահացել է գայլախտից, երբ նա 8 տարեկան էր։ Հոր և խորթ մոր՝ Քերոլի հետ նա տեղափոխվել է Կանզաս, որտեղ ապրել է մոր հետ, ապա կալիֆոռնիական Սանտա Բարբարա, Վերմոնտ և Այովա։ Դպրոցն ավարտելուց հետո Ջերեմին կրկին վերադարձել է Կալիֆոռնիա և Փասադենայում ընդունվել Դերասանական արհեստի ակադեմիա, որտեղ սովորել է երկու տարի։


=== Կարիերա ===
Ջերեմի Դևիսի առաջին դերը դարձել է 1990 թվականի «Երգիչը և որդիները» (անգլ.՝ Singer & Sons) հեռուստասերիալում խաղացած էպիզոդը։ 1991-1992 թվականներին ոչ մեծ դերերով հանդես է եկել հեռուստաֆիլմերում և հեռուստասերիալներում , որոնց թվում են «Հրաշալի տարիներ» և «Մելրոուզ-Փլեյս» երիտասարդական հեռուստասերիալները։ 1994 թվականին Դևիդ Ռասսելի «Ազատագրում» սև կատակերգությունում ստացել է առաջին լուրջ դերը, որը քննադատների կողմից արժանացել է դրական գնահատականների, նաև անկախ կինոֆիլմերի անվանակարգում լավագույն դեբյուտի համար ստացել է մրցանակ է։
Սթիվեն Սփիլբերգի «Փրկել շարքային Ռայանին» ֆիլմի երկրորդ պլանում խաղացած դերից հետո Ջերեմի Դևիսը սկսել է հաճախ համագործակցել հայտնի ռեժիսորների հետ։
Նրա գործերի շարքում են Վիմ Վենդերսի («Հյուրանոց «Միլիոն դոլար»»), Լարս ֆոն Թրիերի («Դոգվիլ», «Մանդերլեյ») և Վեռներ Հերցոգի («Փրկարար լուսաբաց») ֆիլմերը։


=== Անձնական կյանք ===
Ջերեմին Մելա Բորինգայի չորս երեխաներից երկրորդն է։ Նա ունի մեծ եղբայր՝ Ջոշը, որն օդաչու է, խորթ եղբայր՝ Զաքարը և քույր՝ Քեյթը։ Հանդիպել է Դրյու Բերիմորի և Միլա Յովովիչի հետ։


== Ֆիլմագրություն ==


== Մրցանակներ և անվանակարգ ==


=== Մրցանակներ ===
1999 - Kansas City Film Critics Circle Awards -  «Փրկել շարքային Ռայանին» ֆիլմի երկրորդ պլանի լավագույն դերասան
1999 - Online Film Critics Society Awards - «Փրկել շարքային Ռայանին»-ի լավագույն դերասանական անսամբլ
2012 - «Էմմի» մրցանակ «Լավագույն հրավիրված դերասան դրամատիկական հեռուստասերիալում» կատեգորիայում


=== Անվանակարգում ===
1995 - Independent Spirit Awards - Լավագույն դեբյուտ - «Ազատագրում»
1999 - Ամերիկյան կինոդերասանների գիլդիա մրցանակ - «Փրկել շարքային Ռայանին»-ի լավագույն դերասանական անսամբլ
1999 - Blockbuster Entertainment Awards - «Փրկել շարքային Ռայանին» ֆիլմի երկրորդ պլանի լավագույն դերասան
2003 - Golden Satellite Award -  հեռուստասերիալի, փոքր սերիալի կամ հեռուստաֆիլմի երկրորդ պլանի լավագույն դերասան՝ « Լարամի նախագիծը»
2003 - Golden Satellite Award - երկրորդ պլանի լավագույն դերասան՝ «Սոլարիս»


== Ծանոթագրություններ ==


== Արտաքին հղումներ ==
Джереми Дэвис (անգլ.) Internet Movie Database կայքում
Jeremy Davies Zone
(1168) Բրանդիա

(1168) Բրանդիա (անգլ.՝ Brandia), աստերոիդ աստերոիդների հիմնական գոտում։ Հայտնաբերվել է 1930 թվականի օգոստոսի 25-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,553323 ա. մ., առավելագույնը մոտենում է 1,9996 ա. մ. հեռավորության վրա և հեռանում 3,107 ա. մ.։ Արեգակի շուրջ մեկ ամբողջական պտույտ է կատարում 1490,24 երկրային օրվա ընթացքում, իր ուղեծրով շարժվելով միջինում 0,241571 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,74° անկյուն։
Բրանդիա աստերոիդը պատկանում է Էվնոմիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,54 - 2,72 ա. մ. միջակայքում ընկած մեծ կիսաառանցքներով, ունեն 11,6°-14,8° ուղեծրի թեքում և 0,121-0,180 էքսցենտրիսիտետ։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1168) Բրանդիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոչետովկա (Կամենսկի շրջան)

Անվան այլ կիրառումների համար տե՛ս՝ Կոչետովկա (այլ կիրառումներ)Կոչետովկա (ռուս.՝ Кочетовка), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Ուլյաշկինսկի գյուղական համայնքի կազմի մեջ։


== Արտաքին հղումներ ==
Кочетовка (хутор)
Լեսթերշիր

Լեսթերշիր (անգլ.՝ Leicestershire, /ˈlɛstɚʃɚ/ или /ˈlɛstɚʃɪɚ/; послушать ), դքսություն Անգլիայի կենտրոնում։ Մտնում է Իսթ Միդլենդս շրջանի կազմի մեջ։ Մայրաքաղաքը՝ Գլենֆիլդ, ամենամեծ քաղաքը՝ Լեսթեր։ Բնակչությունը կազմում է 640 800 մարդ (16-րդ տեղ ոչ մետրոպոլ երկրների մեջ՝ 2007 թ. տվյալներ)։


== Աշխարհագրություն ==
Ծիսական դքսության տարածքի ընդհանուր մակերեսը կազմում է 2156 կմ², ոչ մետրոպոլ դքսության տարածքը առանց Լեսթեր միասնական միավորի՝ 2083 կմ²։ Արևելքում սահմանակցում է Լինքոլնշիրի և Ռաթլենդի, հարավ-արևելքում՝ Նորթհեմփթոնշիրի, հարավ-արևմուտքում՝ Ուորիքշիրի, հյուսիս-արևմուտքում՝ Դերբիշիրի, հյուսիսում՝ Նոթինհեմշիրի հետ։


== ԲԵՀԲ-ից (19-րդ դարավերջի տվյալներ) ==
Լեյչեսթերշիրը Անգլիայի գրեթե կենտրոնական դքսությունն է։ 2071 քառ. կմ, 373 693 բնակիչ (1891 թ.), այսինքն՝ 180 մարդ 1 քառ. կմ-ի վրա։
Մակերևույթը ալիքաձև է, երբեմն հանդիպող բլուրներով. հարմար է հացահատիկ մշակելու համար, սակայն քիչ են մարգագետինները անասնապահության համար։ Քարածուխ, գիպս, կրաքար և թերթաքար. արդյունահանված է (1892 թ.-ին) 1500235 տոննա ածուխ։
Լեյչեստերշիրը հարուստ է գետերով՝ Թրենթ, Սոր (նախկինում կոչվում էր Լեյր), Ուրեկ, Վելանդ և Էյվոն, ջրանցքներ՝ Գրանդ Յունիոն, Լեյսթեր, Էշբի և ուրիշներ։
Խոշոր գլուխ անասունները տալիս են խիտ կաթ, որից արտադրվում է սթիլթոն պանիրը. ոչխարաբուծությունը բարգավաճ վիճակում է։ Շատ են բրդյա, գուլպաների, թղթագործական և տեքստիլ գործարանները։


== Վարչական բաժանում ==
Դքսության կազմի մեջ են մտնում 7 շրջաններ և մեկ միասնական միավոր.


== Հնագիտություն ==
Բլեքֆրայարս քաղաքում հայտնաբերվել են մետաղադրամների ձուլման ավելի քան 20 ձևեր, ինչը կարող է վկայել վաղ երկաթի դարաշրջանի «դրամահատարանի» առկայության մասին։ Հնարավոր է՝ հենց այստեղ է թափվել բրիտանական վաղ երկաթի դարի խոշորագույն գանձերի մի մասը՝ «Հալաթոնի գանձերը»։


== Ծանոթագրություններ ==


== Արտաքին հղումներ ==
Leicester Mercury
Wartime Leicestershire Archived 2018-12-08 at the Wayback Machine.
Գորիցի (այլ կիրառումներ)

Գորիցի, կարող է վերաբերել՝

Գորիցի - գյուղ Ռուսաստանի Բրյանսկի մարզի Ժիրյատինսկի շրջանի կազմում։
Գորիցի - գյուղ Ռուսաստանի Բրյանսկի մարզի Պոգարսկի շրջանի կազմում։
Գորիցի - գյուղ Ռուսաստանի Բրյանսկի մարզի Վիգոնիչսկի շրջանի կազմում։
Գորիցի - գյուղ Ռուսաստանի Լիպեցկի մարզի Դոբրովսկի շրջանի կազմում։
Գորիցի - գյուղ Ռուսաստանի Նիժնի Նովգորոդի մարզի Նավաշինսկի շրջանի կազմում։
(7115) Ֆրանցիսկուսզենո

(7115) Ֆրանցիսկուսզենո (անգլ.՝ Franciscuszeno), աստերոիդ աստերոիդների հիմնական գոտում։ Հայտնաբերվել է 1986 թվականի նոյեմբերի 29-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 3,159379 ա. մ., առավելագույնը մոտենում է 2,6917 ա. մ. հեռավորության վրա և հեռանում 3,627 ա. մ.։ Արեգակի շուրջ մեկ ամբողջական պտույտ է կատարում 2051,17 երկրային օրվա ընթացքում, իր ուղեծրով շարժվելով միջինում 0,17551 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7115) Ֆրանցիսկուսզենո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուտելի սնկեր

Ուտելի սնկեր, գոյություն ունի ուտելի սնկերի բազմաթիվ տեսակներ, աճեցված և հավաքված ամբողջ աշխարհում։ Սնկերը ունեն յուրահատուկ համ և հոտ, դրանցից մի քանիսը նրբախորտիկներ են և ունեն շատ բարձր գին։


== Սննդային արժեք ==
Շատ սնկեր համարվում են օգտակար և սննդարար, երբեմն նրանց անվանում են «անտառային» կամ «բուսական» միս։ Սնկերը հարուստ են սպիտակուցներով (պարունակում եմ նաև մինչև 1% ազատ ամինաթթուներ), ածխաթթուներով, սնկային շաքարո՝ միկոզայով և գլիկոգենով (այսպես կոչված «կենդանական օսլայով»)։ Սունկ պարունակում են հանքային նյութեր կալիում, ֆոսֆոր, ծծումբ, մագնեզիում, նատրիում, կալցիում, քլոր, վիտամիններ A (carotene), B խմբի վիտամիններ, վիտամին C, մեծ քանակությամբ վիտամին D և վիտամին PP.
Սնկերը պարունակում են նաև ֆերմենտներ (հատկապես շամպինիոններում), որոնք արագացնում են սպիտակուցների, ճարպերի և ածխաջրերի բաժանումը, նպաստում են սննդի ավելի լավ յուրացմանը։
ԽՍՀՄ-ում ընդունված էր ուտելի սնկերի բաժանումը սննդի արժեքի չորս խմբերի (ըստ Բ. Պ. Վասիլկովայի)։

I.  Սպիտակ սունկ,  շեկլիկ
II. Կաղնեսունկ, շամպինյոն, կեչասունկ, ալիքասունկ
III. Աղվեսասունկ, կաթնասունկ, մախավիկ կանաչ
IV. Մեղրասունկ, հովանոցասունկ, անձրևասունկ4-րդ խմբի մեջ մտնում են հազվադեպ հանդիպող և քիչ հայտնի ուտելի սնկերը։
Ներկայումս հրաժարվում են սնկերը բաժանել սննդային խմբերի և յուրաքանչյուր տեսակի համար տրվում է սննդային արժեքի անհատական նկարագրություն, որը հաճախ նշվում է համաշխարհային խոհանոցում ազգային բնութագրերի մասին։


== Պայմանականորեն ուտելի սնկեր ==
Պայմանականորեն ուտելի սնկերը հում վիչակում ունենում են թունավոր կամ կծու համ, բայց խոհարարական մշակումից հետո դառնում են ուտելի։ Երբեմն պայմանական ուտելիության  այլ պատճառներ են բերվում։ Օրինակ, որոշ սնկեր ուտելի են միայն երիտասարդ տարիքում, մյուսները թունավորում են առաջացնում միայն որոշակի մթերքների հետ համատեղ օգտագործման դեպքում։


== Ուտելի սնկերի տեսակներ ==
Հաշվվում է ուտելի սնկերի մի քանի հազար տեսակ։ Նրանց ճնշող մեծամասնությունը մսոտ Մակրոմիցետներ են, սակայն որոշները բույսերի և այլ սնկերի պաթոգեններ են։

Ձմեռային մեղրասունկ
Ամառային մեղրասունկ
Օղակաձև ստրոֆարիա
Այգու շամպինյոն


== Գրականություն ==
Вавриш П. О.       Горовой Л. Ф. Грибы в лесу и на столе. — К.: «Урожай», 1993. — 209 с. — ISBN 5-337-00728-9
Всё о грибах / сост. В. Булдаков. — Донецк: ПФК «БАО», 2000. — 336 с. — ISBN 966-548-124-X
Семёнов А. И. О грибах и грибниках: Справочник по сбору грибов в Крыму. — Симферополь: «Таврия», 1990. — 192 с. — ISBN 5-7780-0177-0


== Ծանոթագրություններ ==


== Արտաքին հղումներ ==
Սնկերը մարդու սննդակարգում
Հայկական Հանրագիտարան
Կայքէջ mnp.am
Կեկինո (այլ կիրառումներ)

Կեկինո, կարող է վերաբերել՝

Կեկինո - գյուղ Ուկրաինայի Սումիի մարզի Սումիի շրջանում
Կեկինո - գյուղ Ռուսաստանի Նիժնի Նովգորոդի մարզի Վորոտինսկի շրջանի կազմում
Ալեքսանդրովկա (Ազովի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ռուս.՝ Александровка), գյուղ Ռուսաստանի Ռոստովի մարզի Ազովի շրջանում։ Մտնում է Ալեքսանդրովսկովո գյուղական համայնքի կազմի մեջ։
2002 թ. տվյալներով բնակչությունը կազմում է 4738 մարդ։ Հիմնվել է 1740 թ.։
Սենյոր դու Բոնֆին (Բաիա)

Սենյոր դու Բոնֆին (պորտ.՝ Senhor do Bonfim), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Սենյոր դու Բոնֆին գավառի կազմի մեջ։ Բնակչությունը կազմում է 72 574 մարդ՝ 2006 թվականի տվյալներով։ Գրավում է 816,697 կմ2 տարածք։ Բնակչության խտությունը՝ 68,9 մարդ/կմ²։
Քաղաքի տոնը նշվում է մայիսի 28-ին։


== Պատմություն ==
Քաղաքը հիմնադրվել է 1799 թվականի հուլիսի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 159 779 308,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2596,64 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,690 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
863

863 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 863 թվականն է, 
IX դարի 63-րդ տարին։


== Դեպքեր ==


==== Բյուզանդական կայսրություն ====
Սեպտեմբերի 3 – Լալակաոնի ճակատամարտ․ Բյուզանդական բանակը կանգնեցրեց արաբական զորքին Մալաթիայի էմիր Օմար ալ-Աքտայի գլխավորությամբ։


== Ծնունդներ ==


== Մահեր ==
Հիպերլուփ

Հիպերլուփ (անգլ.՝ Hyperloop, թարգ.՝ «Հիպերհանգույց»), մարդատար և/կամ բեռնատար ուղևորությունների համար նախատեսված վակուումային գնացքի նախագիծ։ Առաջին անգամ ներկայացվել է Tesla և SpaceX ընկերությունների թիմերի կողմից՝ որպես բաց սկզբնական կոդով նախագիծ։ Զգալիորեն հիմնվելով Ռոբերտ Գոդդարդի վակուումային գնացքի նախագծին, հիպերլուփը ունի հերմետիկ խողովակ կամ խողովակների համակարգ, որոնց միջով կատարվում է փոխադրությունը՝ առանց օդի կամ շփման ուժի դիմադրության, տեղափոխելով մարդկանց կամ օբյեկտները օպտիմալ արագությամբ կամ արագացմամբ։
2012 թվականին առաջին անգամ ներկայացված Իլոն Մասկի կոնցեպցիայի տարբերակը ներառում է ցածր ճնշման խողովակներ, որոնց մեջ հերմետիկ կապսուլաները շարժվում են գծային ինդուկցիայի շարժիչների (linear induction motor) և օդային կոմպրեսորի (air compressor) կողմից շարժվող օդային առանցքակալի (air bearing) վրա։
2013 թվականի օգոստոսին առաջին անգամ ներկայացվել է Հիպերլուփ Ալֆայի (անգլ.՝ Hyperloop Alpha) կոնցեպտերը, առաջարկելով և քննարկման ներկայացնելով Լոս Անջելեսից Սան Ֆրանցիսկոյի ծոցի տարածաշրջան ձգվող երթուղին, մոտավորապես կրկնելով Interstate 5 խճուղու ճանապարհը։ Առաջարկվող նախագծի մեջ է տեղակայված հիպերլուփի այնպիսի համակարգ, որը տեղափոխելու է ուղևորներին 560 կիլոմետրանոց (350 մղոն) երթուղով միջինը 970 կմ/ժամ (600 մղոն/ժամ) արագությամբ և 1200 կմ/ժամ (760 մղոն/ժամ) առավելագույն արագությամբ։ Ճանապարհի տևողությունը կազմելու է 35 րոպե, ինչը ավելի արագ է, քան ընթացիկ գնացքների կամ օդանավերի ճանապարհի ժամանակը։ Ներկայացված LA-SF երթուղու Ծախսերի նախահաշիվը ընդգրկվել է սպիտակ թղթի մեջ՝ Կաղապար:USD միայն ուղևորների համար տարբերակի, և Կաղապար:USD՝ ավելի լայն տարբերակի համար, որը տեղափոխելու է ուղևորների և մեքենաներ, չնայած ուղևորափոխադրումների որոշ մասնագետներ կասկածում են, որ համակարգը կարող է կառուցվել ներկայացված բյուջեի հիման վրա։ Որոշ վերլուծաբաններ պնդում են, որ Հիպերլուփի շինարարության, զարգացման և կառավարման գինը գերազանցելու է մի քանի միլիարդ ԱՄՆ դոլար։
Հիպերլուփի կոնցեպտը աներկմիտ բացվել (open-source hardwar) է Էլոն Մասկի և SpaceX-ի կողմից, իսկ այլոց առաջարկվել է օգտագործել և զարգացնել գաղափարը։
Այդ նպատակով հիմնվել է մի քանի ընկերություն և միջառարկայական ուսանողական խումբ՝ տեխնոլոգիայի վրա աշխատելու համար։ Կապսուլայի դիզայնի մրցույթի անցկացման համար SpaceX-ը կառուցել է մոտավորապես 1,6 կմ (1 մղոն) երկարությամբ երթուղու թեստային հատվածի ընկերության կենտրոնական գրասենյակի մոտ՝ Հոթորն, Կալիֆոռնիա։
Որոշ փորձագետներ թերահավատ են, ասելով, թե առաջարկված տարբերակներն անտեսում են իրական ծախսերը և տեխնոլոգիայի մշակման ռիսկերը, ավելացնելով, որ գաղափարը «լիովին ոչ պրակտիկ» է։ Պնդումներ են եղել նաև այն բանի մասին, որ Հիպերլուփը կարող է ենթարկվել քայքայման՝ էլեկտրաէներգիայի անջատման կամ ահաբեկչական գրոհի դեպքում։


== Արտաքին հղումներ ==
Tesla Motors: «Hyperloop Alpha» 
SpaceX: «Hyperloop Alpha»։ Արխիվացված է օրիգինալից 2016-01-28-ին։ Վերցված է 2017-08-18 
«Europe's first Hyperloop test track pops up at TU Delft»։ newatlas.com (անգլերեն)։ Վերցված է հունիսի 6, 2017 
The Race to Create Elon Musk’s Hyperloop Heats Up, Wall Street Journal, 2015.


== Ծանոթագրություններ ==

Կաղապար:High-speed rail
Կաղապար:Emerging technologies
Ռուբեժնոե (քաղաք, Ուկրաինա)

Անվան այլ կիրառումների համար տե՛ս՝ ՌուբեժնոեՌուբեժնոե (ուկրաիներեն՝ Рубіжне), քաղաք Ուկրաինայի Լուգանսկի մարզի Ռուբեժնոեի քաղաքային խորհուրդում, մարզային ենթակայության քաղաք։
2012 թվականի տվյալներով Ռուբեժնոե քաղաքում բնակվում էր 60 416 մարդ։ Բնակավայրը զբաղեցնում է 33,76 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ջենեթ Դուգլաս

Ջենեթ Դուգլաս (անգլ.՝ Janet Douglas, Lady Glamis, 1498- 1537, հուլիսի 17), լեդի Գլամզ, շոտլանդացի ազնվական տիկին, որը մեղադրվել է կախարդության մեջ և դատապարտվել ցցի վրա այրվելու՝ Շոտլանդիայի Ջեյմս V թագավորի օրոք։


== Դավաճանության և կախարդության մեղադրանք ==
Դուգլաս ընտանիքը հեռու էր Շոտլանդիայի Ջեյմս V թագավորի հետ բարեկամական հարաբերություններ ունենալուց,  Ջենեթի եղբայրը՝ Անգասի 6-րդ կոմս Արչիբալդ Դուգլասը, թագավորի խորթ հայրն էր, որը թագավորին բանտարկել էր տվել նրա երիտասարդության տարիներին։ Ջեյմս թագավորի թշնամական վերաբերմունքը տարածվում էր ամբողջ Դուգլաս ընտանիքի և այդ թվում՝ Ջենեթի նկատմամբ։ Հենց որ 1528 թվականի դեկտեմբերին Ջեյմս արքան բանտից ազատվեց, նրա առաջին գործը եղավ Ջենեթին դավաճանության մեջ մեղադրելը։ Մի քանի ուրիշ մարդկանց հետ մեկտեղ նա մեղադրվեց հունիս ամսին Անգասի կոմսի աջակիցներին էդինբուրգ բերելու համար։ Այնուամենայնիվ, 1529 թվականին Ջենեթին տրված մի գրավոր արտոնագրի մեջ նա Ջենեթին կոչում է «մեր սիրելի տիկին Ջոնաթ Դուգլաս»։ Արտոնագիրը թույլ էր տալիս Ջենեթին և նրա մեղսակից Պատրիկ Չարթրիս Քաթիլգարդցուն ուխտագնացության գնալ և ազատվել դատական վարույթներից։ Պատմաբան Ջեյմի Քեմերոնը վերջերս կարծիք է հայտնել սակայն, որ Ջենեթի ուխտագնացության գնալը այնքան էլ հավանական չէ, քանի որ նա մեղադրվում էր մի շարք լուրջ հանցանքներում, այդ թվում ամուսնուն՝ Գլամզի 6-րդ լորդ Ջոն Լայանին թունավորելու մեջ, որը մահացել էր 1528 թվականի սեպտեմբերի 17-ին։ Դատական գործը փակվեց և 1532 թվականի ամռանը Ջենեթն ամուսնացավ երկրորդ անգամ՝ Սքիփնեսի Արչիբալդ Քեմբելի հետ։ Այնուամենայնիվ, 1537 թվականի հուլիսին Ջենեթին կրկին մեղադրեցին եղբայրների՝  Անգասի կոմսի և Ջորջ Դուգլասի հետ համագործակցելու և թագավորին թունավորելու ծրագրի համար։ Ջեյմս արքան նաև մեղադրեց Ջենեթին կախարդության համար, թեև ակնհայտ էր, որ մեղադրանքը կեղծ է։ Նրան ամուսնու հետ միասին փակեցին Էդինբուրգի ամրոցի բանտում, բայց վերջինս փախավ բանտից և ի վերջո սպանվեց։ Ջենեթին բանտարկելը Ջեյմսի համար հեշտ էր, բայց նրա մեղքի ապացույց գտնելն առավել դժվար էր։ «Ապացույց» ձեռք բերելու համար Ջեյմսը սպառնաց Ջենեթի ընտանիքի անդամներին և ծառաներին խոշտանգումների ենթարկել։ Ջենեթին մեղադրեցին և 1537 թվականի հուլիսի 17-ին էդինբուրգի ամրոցի հրապարակում ցից հանելով այրեցին խարույկի վրա՝ ստիպելով, որ նրա փոքրիկ որդին դիտի այն։


== Ընտանիք ==
Ջենեթ Դուգլասը Անգասի տիրոջ՝ Ջորջ Դուգլասի և Եղիսաբեթ Դրամոնցու դուստրն է։ Եղիսաբեթ Դրամոնցին Ջոն Դրամոնցու՝ 1-ին լորդ Դրամոնցու դուստրն է։ Ջենեթ Դուգլասն առաջին անգամ ամուսնացել է Ջոն Լայանի՝ 6-րդ լորդ Գլամզի (1492-1528) հետ և ունեցել չորս երեխա։

Ջոն Լայան, 7-րդ լորդ Գլամզ
Ջորջ Լայան
Մարգարեթ Լայան
Եղիսաբեթ ԼայանՋենեթ Դուգլասը երկրորդ անգամ ամուսնացել է Արչիբալդ Քեմբել Սքիփնեսցու՝ Արչիբալդ Քեմբելի երկրորդ որդու հետ։


== Արտաքին հղումներ ==
Profile on Douglas Family History


== Ծանոթագրություններ ==
Շալյե (կանտոն)

Շալյե (ֆր.՝ Chalais), Ֆրանսիայի կանտոն է, գտնվում է Պուատու Շարանտա շրջանում։ Շարանտ դեպարտամենտի կանտոնն է։ Մտնում է Անգուլեմ օկրուգի մեջ։ Համաձայն 2007 թվականի մարդահամարի կանտոնի բնակչությունը 4623 մարդ էր։Կանտոնի համարը 1610 է։ Կանտոնում կա 13 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Վիլյարդեֆրադես

Վիլյարդեֆրադես (իսպ.՝ Villardefrades) մունիցիպալիտետ Իսպանիայում։ Գտնվում է Վալիդոլիդ պրովինցիայի Կաստիլիա ի Լեոն ինքնավար համայնքի կազմում։ Տարածքը կազմում է 36.41 կմ2, բնակչությունը՝ 202 մարդ (2010 թվականի տվյալներով)։ Պրովինցիայի վարչական կենտրոնից գտնվում է 62 կմ հեռավորության վրա։


== Պատկերասրահ ==
Արամ Օրբելյան

Արամ Սմբատի Օրբելյան (հունիսի 23, 1983(1983-06-23), Կապան, Հայկական ԽՍՀ, ԽՍՀՄ), ՀՀ պետական գործիչ, իրավաբանական գիտությունների թեկնածու, ՀՀ Արդարադատության նախարարի նախկին տեղակալ (2011-2014 թթ.)։


== Կրթություն ==
2000-2005 թթ. - սովորել և ավարտել է Մոսկվայի միջազգային հարաբերությունների պետական ինստիտուտի (МГИМО) միջազգային իրավունքի ֆակուլտետը՝ ստանալով իրավագիտության բակալավրի (2004 թ.), ապա՝ օտար լեզուների իմացությամբ իրավաբանի (դիպլոմավորված մասնագետի) (2005 թ.) աստիճան։
Իրավաբանական գիտությունների թեկնածու (2008 թ.)։
2009 թ. մասնակցել է Միջազգային համագործակցության գերմանական ընկերության (GIZ) և Հարթի կառավարման դպրոցի «Իրավական երկխոսություն իրավական տրանսֆորմացիայի համար» ձմեռային ակադեմիային։


== Աշխատանքային գործունեություն ==
2006-2007 թթ. - աշխատել է Կարմիր խաչի միջազգային կոմիտեի (ԿԽՄԿ) Մոսկվայի տարածաշրջանային պատվիրակությունում որպես տարածաշրջանային ավագ իրավախորհրդատուի օգնական, այնուհետև՝ իրավախորհրդատու։
2009-2011 թթ. - աշխատել է Կոնցեռն-Դիալոգ փաստաբանական գրասենյակում որպես ավագ իրավաբան, ապա՝ տնօրենի տեղակալ։
2007 թվականից դասավանդում է ՀՀ փաստաբանական դպրոցում, Հայ-Ռուսական (Սլավոնական) Համալսարանում, Հայաստանում Ֆրանսիական համալսարանում, ՀՀ Արդարադատության ակադեմիայում։
2011 թ. հունվարի 20-ին ՀՀ վարչապետի որոշմամբ նշանակվել է Հայաստանի Հանրապետության արդարադատության նախարարի տեղակալ։
2014 թ. մայիսի 8-ին ՀՀ վարչապետի որոշմամբ ազատվել է Հայաստանի Հանրապետության արդարադատության նախարարի տեղակալի պաշտոնից՝ իր դիմումի համաձայն։


== Հասարակական գործունեություն ==
Ռուսաստանի Միջազգային իրավունքի ասոցիացիայի անդամ (2008 թվականից)
ՀՀ Փաստաբանների պալատի անդամ (2009 թվականից)
«Միջազգային և համեմատական իրավունքի կենտրոն» ՀԿ հիմնադիր-անդամ (2010 թվականից)
Համաշխարհային բանկի ներդրումային վեճերի լուծման միջազգային կենտրոնի (ICSID) արբիտր (2013 թվականից)
Միջազգային իրավունքի բելառուսական տարեգրքի միջազգային խմբագրական խորհրդի անդամ (2015 թ.)։


== Ծանոթագրություններ ==
Ջինիս

Ջինիս, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 14 կմ հարավ-արևելք, Ջինիս գետակի ձախ ափին։


== Պատմություն ==
1870-ական թվականներին հայ բնակչության մի մասը գաղթել է ու հաստատվել է Ախալքալաքի շրջանի Արակովա, Սաթխա և Ծալկայի շրջանների հայկական Ջինիս գյուղերում։ Մնացած հայությունը թուրքերի կողմից տեղում կոտորվել է 1915 թվականի Մեծ եղեռնի ժամանակ։


== Բնակչություն ==
1872-1873 թվականներին ուներ 19 տուն հայ և 50 տուն թուրք, 1878 թվականին՝ համապատասխանաբար 30 տուն և 56 տուն, իսկ 1909 թվականին՝ 65 տուն և 140 տուն բնակիչ։


== Տնտեսություն ==
Բնակչության հիմնական զբաղմունքը անասնապահություն, հողագործություն և արհեստներն էր։


== Պատմամշակութային կառույցներ ==
Ջինիսն ուներ Ս. Գևորգ անունով եկեղեցի։


== Կրթություն ==
Եկեղեցուն կից գործում էր հայկական վարժարան, որն ուներ 15-20 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ռենսոմ Ռիգզ

Ռենսոմ Ռիգզն (փետրվարի 3, 1979(1979-02-03), Մերիլենդ, ԱՄՆ), ամերիկացի գրող, ֆիլմմեյքեր, ով հայտնի է իր «Միսս Փերեգրինի տարօրինակ երեխաների համար տունը» գրքով։


== Վաղ կյանքը և կրթություն ==
Ռիգզը ծնվել է 1980 թվականին, Մերիլենդում, 200 տարեկան ագարակում և մեծացել է Ֆլորիդայում, որտեղ իր ուսումը ստացել է Pine View School for the Gifted դպրոցում։ Նա Քենյոն քոլեջում սովորել է Անգլիական գրականություն, իսկ Հարավային Կալիֆոռնիայի համալսարանում՝ կինոմատոգաֆիա։


== Կարիերա ==
Mental Floss ընկերությունում համացանցային և բլոգայի կարճամետրաժ ֆիլմերի վրա աշխատելիս նա ստացավ «Շերլոք Հոլմսի ձեռքի գրքի» գրման աշխատանքը, որը թողարկվեց որպես 2009 թվականի «Շերլոք Հոլմս» ֆիլմի հիմք։
Ռիգզը Quirk Books հրատարակչությանն առաջարկեց իր սիրողական լուսանկարների հավաքածուն, որպեսզի դրանք օգտագործվեին նկարներով գիրք ստեղծելու համար։ Խմբագիրներից մեկի խոհրդով, Ռիգզը վեպում նկարներն օգտագործեց որպես էքսկուրսավար և նկարագրող։ Ստեղծված գիրքը «Միսս Փերեգրինի տարօրինակ երեխաների համար տունն» էր, որը դարձավ «Նյու Յորք Թայմս»-ի բեսթսելլեր։
Մեկ այլ՝ «Խոսող նկարներ» նկարներով լի գիրքը թողարկվեց 2012 թվականի հոկտեմբերին, Harper Collins-ի կողմից։ «Դատարկների քաղաքը» Միսս Փերեգրինի շարքի երկրորդ գիրքն է, որը լույս է տեսել 2014 թվականի հունվարի 14-ին։ Շարքի երրորդ և եզրափակիչ գրքի վերնագիրն է «Հոգիների գրադարան», որի մասին խոսվեց 2015 թվականի սկզբին Այն թողարկվել է 2015 թվականի սեպտեմբերի 22-ին։


== Անձնական կյանք ==
Ռիգզն այժմ ապրում է Սանտա Մոնիկայում և 2013 թվականից ամուսնացած է գրող Թահերեհ Մաֆիի հետ։

Շերլոք Հոլմի ձեռքի գիրքը։ Աշխարհի մեծագույն դետեկտիվի մեթադներն ու առեղծվածները։ Quirk Books։ 2009-09-30։ ISBN 978-1-59474-429-7 
Միսս Փերեգրինի տարօրինակ երեխաների համար տունը։ Quirk Books։ 2011-06-07։ ISBN 978-1-59474-513-3 
Խոսող նկարներ։ Նկարներ և նամակներ ուղարկված անցյալից։ Harper Collins։ 2012-02-14։ ISBN 978-0-06-209949-5 
Դատարկների քաղաք։ Միսս Փերեգրինի երեխաների երկրորդ գիրքը։ Quirk Books։ 2014-01-14։ ISBN 978-1-59474-612-3 
Հոգիների գրադարան (Միսս Փերեգրինի տարօրինակերեխաները #3)։ Quirk Books։ 2015-09-22։ ISBN 978-1-59474-758-8 


== Ծանոթագրություններ ==


== Արտաքին հղումներ ==
Ռենսոմ Ռիգզի բլոգը
Ռենսոմ Ռիգզ Internet Movie Database կայքում
Դերքենդրլիք

Դերքենդրլիք, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Աստերոիդների ցանկ (268201-268300)

Աստերոիդների ցանկ (268101-268200)  • Աստերոիդների ցանկ  • Աստերոիդների ցանկ (268301-268400)
 Աստերոիդների ցանկ (268101-268200)  • Աստերոիդների ցանկ  • Աստերոիդների ցանկ (268301-268400)
Նաիրի Զարյանի անվան 130 հիմնական դպրոց

Երևանի Արաբկիր համայնքի թիվ 130 դպրոց, հանրակրթական դպրոց Երևանում։ Հիմնադրվել է 1963 թվականին։ 1967 թվականից դպրոցը ստացել է բանասիրական (հայագիտական) թեքում։ 1971 թվականից դպրոցը անվանակոչվել է Նաիրի Զարյանի անվամբ։
2004 թվականին դպրոցի տնօրինությունը ստանձնել է Արմինե Հովհաննիսյանը։
1974 թվականին դպրոցի առջև տեղադրվել է Նաիրի Զարյանի կիսանդրին (քանդակագործ՝ Նիկողայոս Նիկողոսյան, ճարտարապետ՝ Ջիմ Թորոսյան)։


== Տես նաև ==
Նաիրի Զարյանի կիսանդրի (Երևան)


== Աղբյուրներ ==
«Պատիվ ունեմ...» խորագրով բեմականացում Ն.Զարյանի անվան հ.130 հիմնական դպրոցում(չաշխատող հղում)
Դպրոցի միջոցառման տեսահոլովակը
Ռոբերտ Հյուսեն

Ռոբերտ Հյուսեն (իսկական ազգանունը՝ Հյուսնյան, մայիսի 20, 1934(1934-05-20), Նյու Յորք, Նյու Յորք, ԱՄՆ - նոյեմբերի 17, 2018(2018-11-17), Ֆրեզնո, Կալիֆոռնիա, ԱՄՆ, անգլ.՝ Robert H. Hewsen), ամերիկահայ գիտնական-կովկասագետ, հայագետ, Հայաստանի և Աղվանքի պատմության ուսումնասիրող։


== Կենսագրություն ==
Ծնվել է 1934 թվականին։
Ավարտել է Մերիլենդի համալսարանը, դիսերտացիան պաշտպանել է Ջորջթաունի համալսարանում (1967) Կիրիլ Թումանովի ղեկավարության ներքո։ 1967-1999 թվականներին դասավանդել է Ռոուենի համալսարանում, որի պատվավոր պրոֆեսորն է։ Հետագայում լեքցիաներով է հանդես եկել որպես հրավիրված պրոֆեսոր Կոլումբիայի, Կալիֆորնիայի, Չիկագոյի և ԱՄՆ-ի այլ առաջատար բուհերում։
Բազմամյա հետազոտական աշխատանքի արդյունք է դարձել Հյուստենի 2001 թվականին հրապարակած «Հայաստանի պատմական ատլասը», որը ընդգրկում է 278 քարտեզ բաշխված հինգ բաժինների, որոնցից ամեն մեկը բացվում է պատմական ներածությունով և ժամանակագրական աղյուսակով.

Հին Հայաստան (անգլ.՝ Ancient Armenia), մինչև 4-րդ դարը (20—81 էջեր)
Միջնադարյան Հայաստան (անգլ.՝ Medieval Armenia), 4-րդ դարավերջից մինչև 1478 թվականը (Ակ Կոյունլու տոհմից Ուզուն Հասանի մահը) (81—144 էջեր)
Նոր Հայաստան (անգլ.՝ Early Modern Armenia), 1480—1877/78 (145—176 էջեր)
Նորագույն Հայաստան (անգլ.՝ Modern Armenia), 1878—1920 (177—238 էջեր)
Ժամանակակից Հայաստան (անգլ.՝ Contemporary Armenia), 1920 թվականիցՀյուսենը «Մերձավոր Արևելքի Թյուբինգենյան ատլասի» համար պատրաստել է Հայաստանի և Կովկասի քարտեզները (Wiesbaden։ Dr. Ludwig Reichert Press, 1987—1991)։ Նույն հրատարակության համար կատարել է Անանիա Շիրակացու «Աշխարհացույցի» անգլերեն թարգմանությունը և գրել է այդ գրքի բնօրինակ հայկական տեքստերի վերտպված հրատարակության նախաբանը։


== Աշխատություններ ==
Robert H. Hewsenian, The Legend of Akhtamar (A Ballad) (pp. 64–66), The Armenian Review, VOLUME 12, Number 2, Summer 1959
Robert H. Hewsenian, The Autumn Glossary (pp. 90–93), The Armenian Review, VOLUME 13, Number 3, Autumn 1960
Robert H. Hewsen. Ethno-history and the Armenian influence upon the Caucasian Albanians. Classical Armenian culture։ Influence and creativity, Scholars press, Philadelphia, 1982
Robert H. Hewsen. Science in Seventh-Century Armenia: Ananias of Širak Archived 2013-10-08 at the Wayback Machine., Isis, vol. 59, No. 1, (Spring, 1968), pp. 32–45. (անգլ.)
Robert H. Hewsen. Anatolia and Historical Concepts // The California Institute for Ancient Studies (անգլ.)
Robert H. Hewsen. «The Kingdom of Arc’ax» in Medieval Armenian Culture (University of Pennsylvania Armenian Texts and Studies). Thomas J. Samuelian and Michael E. Stone (eds.) Chico, California։ Scholars Press, 1984
The Geography of Ananias of Širak։ Ašxarhacʻoycʻ, the Long and the Short Recensions / Ed. R.H. Hewsen. Reichert, 1992 (Beihefte zum Tübinger Atlas des Vorderen Orients (77)


== Ծանոթագրություններ ==


== Արտաքին հղումներ ==
The Velikovsky Encyclopedia. Robert H. Hewsen
Robert H. Hewsen Appointed Henry S. Khanzadian Kazan Visiting Professor for Fall 2001 at Fresno State Archived 2006-12-15 at the Wayback Machine.
Վիլլանովա Տրուսկեդու

Վիլլանովա Տրուսկեդու (իտալերեն՝ Villanova Truschedu), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 321 մարդ (2008 թվականի տվյալներով), բնակչության խտությունը կազմում է 19 մարդ/կմ²։ Զբաղեցնում է 17 կմ² մակերես տարածք։
Փոստային ինդեքսն է՝ 9084։ Հեռախոսային կոդը՝ 0783։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0783 607603


== Արտաքին հղումներ ==
Վիճակագրություն ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Չետվերտինսկի (Վերխնեդոնսկի շրջան)

Չետվերտինսկի (ռուս.՝ Четвертинский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մտնում է Շումիլինսկի գյուղական համայնքի կազմի մեջ։
Իրանի ազգային թանգարան

Իրանի ազգային թանգարան (պարսկերեն` موزه ایران باستان , Muze-ye Irân-e Bâstân), հնագիտական և պատմական թանգարան, գտնվում է Թեհրանում։
Կազմված է երկու թանգարանային բաժիններիցղ Հին Իրանի թանգարան (Muze y Irān e Bāstān), որը բացվել է 1937 թվականին և նախաիսլամական դարաշրջանի թանգարան, որը բացվել է 1972 թվականին։
Թանգարանի հավաքածուն ընդգրկում է պատմական հուշարձաններ հին և միջին դարերի շրջանից, այդ թվում կերամիկական անոթներ, մետաղական իրեր, տեքստիլ ապրանքներ, որոշ հազվագյուտ գրքեր և մետաղադրամներ։ Թանգարանի հավաքածուն ընդգրկում է 300 000 ցուցադրանմուշներ։
Թանգարանը ունի մի շարք հետազոտական բաժիններ, այդ թվում հնաքարադարյան և ոսկրաբանական բաժիններ, ինչպես նաև կերամիկայի ուսումնասիրման Կենտրոն։


== Հավաքածու ==
Ամենահին գտածոները գտնվել են Կաշաֆրուդում, Գարբանդում և Գանջի Պարում։ Հնադարյան  Իրանի թանգարանի առաջին սրահում ցուցադրվում են նաև մուստիերյան քարե գործիքներ, որոնք պատրաստված են նեանդերթալյան մարդկանց կողմից։  Վերին պալեոլիթի ամենակարևոր գործիքները հայտնաբերվել են Յաֆտե քարանձավում, որոնց տարիիքը՝ 30-35 հազար տարի է։ Բացի այդ այլ հնագույն գտածոնրի մեջ կան 9 հազար տարեկան մարդկանց և կենդանիների արձանիկներ, որոնք գտնվել են Քերմանշահ գավառ Սարաբ բլրի վրա կատարած պեղումների ժամանակ։


== Բաժիններ ==
Բնապահպանության բաժին
Հնաքարադարյան. բաժին
Ոսկրաբանական բաժին
Նախապատմական բաժին
Պատմական բաժին
Իսլամական բաժին
Ձեռագրերի և հին ձեռագրերի բաժին
Տպագրության և մետաղադրամների բաժին
Կերամիկայի ուսումնասիրման կենտրոն


== Ժամանակավոր ցուցահանդեսներ ==
Թանգարանի նոր շենքի առաջին հարկում տեղակայված են թանգարանային հավաքածուի ժամանակակից ցուցահանդեսները։ Ժամանակավոր ցուցահանդեսները անցկացվում են տարին մեկ կամ երկու անգամ և որպես կանոն աշխատում են մեկից երկու ամիս։ 2014 թվականի օգոստոս-հոկտեմբեր ամիսներից սկսած թանգարանում իրականացվում էր «200 հազար տարվա հարաբերություններ մարդկանց և կենդանիների միջև Իրանում» ցուցահանդեսը։ Ցուցահանդեսը նվիրված էր հին մարդկային հասարակությունների և տարբեր կենդանիների գոյությանը Իրանում, սկսած ուշ պալեոլիթից մինչև մեր օրեր։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Photo Gallery of the National Museum of Iran
National Museum of Iran Archived 2005-05-25 at the Wayback Machine.
National Museum of Iran Archived 2014-10-20 at the Wayback Machine.
Sa’d Abad Gallery of Fine Arts
Glassware Museum of Tehran Archived 2008-06-12 at the Wayback Machine.
Hamid-Reza Hosseini, Shush at the foot of Louvre (Shush dar dāman-e Louvre), in Persian, Jadid Online, 10 March 2009, [1].
Քլեյբերն շրջան (Ալաբամա)

Քլեյբերն (անգլ.՝ Cleburne County), ԱՄՆ Ալաբամա նահանգի շրջաններից մեկը։ Ընդհանուր տարածությունը 1.450 կմ² է, բնակչությունը՝ 14.972 մարդ (2010 թ. տվյալներով)։ Շրջկենտրոնն է Հեֆլին բնակավայրը։ Կազմավորվել է 1866 թ.։


== Ծանոթագրություններ ==
Ռոսֆելդ

Ռոսֆելդ (ֆր.՝ Rossfeld), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 794 մարդ, բնակչության խտությունը` 129.11 մարդ/կմ²։ Բնակավայրը զբաղեցնում է 6.15 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 29 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 546 աշխատունակ (15-64 տարեկան)  բնակիչ, որոնցից ակտիվ էին 411-ը, իսկ ոչ ակտիվները` 135։ Ակտիվության ցուցանիշը կազմում է 75,3 %։ 411 աշխատունակ մարդկանցից աշխատել է 389 անձ (208 տղամարդ և 181 կին)։ Գործազուրկ են եղել 22 անձ (7 տղամարդ և 15 կին)։ 135 անաշխատունակներից 51-ը եղել են աշակերտներ կամ ուսանողներ, 47-ը` թոշակառուներ, իսկ 37-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սոսնովկա (գյուղ, Աուրգազինսկի շրջան)

Անվան այլ կիրառումների համար տե՛ս՝ ՍոսնովկաՍոսնովկա (ռուս.՝ Сосновка, բաշկիրերեն՝ Сосновка), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 61 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճգնավորների աշտարակ

Ճգնավորների աշտարակ, այդպես են անվանում թուրքերը Արևմտյան Հայաստանի Մայաֆարկին քաղաքի պարսպաշարի երկրորդ աշտարակը։


== Ծանոթագրություններ ==
Թրյոնդելագ

Կենտրոնական Նորվեգիա կամ Թրյոնդելագ (նորվ.՝ Trøndelag), ոչ պաշտոնական վարչատարածքային միավոր Նորվեգիայում։
Գտնվում է թագավորության կենտրոնական հատվածում։ Վարչականորեն ներառում է երկու ֆյուլքե։


== Աշխարհագրություն ==
Հուր-Նորգեն գտնվում է Նորվեգիայի հյուսիսում՝ Սկանդինավյան թերակղզու վրա։ Ափերը ողողում է Նորվեգական ծովի ջրերը։
Կենտրոնական Նորվեգիայի երկրամասը բացի միջմարզային սահմաններից, ունի նաև միջպետական սահման։ Արևելքում սահմանակցում է Շվեդիային։
Ներառում է երկու ֆյուլքե (մարզ)` Նուր Թրյոնդելագ և Սյոր Թրյոնդելագ։ Գտնվում է UTC+1 ժամային գոտում։ Զբաղեցնում է 41 254  կմ² տարածք և Նորվեգիայի ամենախոշոր վարչատարածքային միավորն է։ Այն կազմում է ամվողջ երկրի 12,74 %-ը։


== Բնակչություն ==
Ըստ 2013 թվականի մարդահամարի տվյալների՝ Կենտրոնական Նորվեգիան ունի 437 198 բնակիչ, որոնք հիմնականում տեղաբնիկ նորվեգացիներն են։ Խոսում են տարբեր լեզուներով, մասնավորապես նորվեգերեն լեզվի երկու բարբառներով։
Ըստ բնակչության թվի՝ Թրյոնդելագն չորրորդն է Նորվեգիայում։ Այն կազմում է ամբողջ Նորվեգիայի բնակչության 8,66 %-ը։ Պաշտոնական կրոնը քրիստոնեությունն է։


== Տե՛ս նաև ==
Նորվեգիայի վարչական բաժանում
Նորվեգիայի կոմունաներ


== Ծանոթագրություններ ==
Նիմեմեցա

Նիմեմեցա (էստ․՝ Nõmmemetsa), գյուղ Էստոնիայի Ռապլամաա նահանգի Ռաիկյուլա շրջանում։
2011 թվականի տվյալներով գյուղում բնակվում էր 34 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մագդա Ումեր

Մագդա Ումեր (լեհ.՝ Magda Umer, ամբողջական անունը՝ Małgorzata Magda Umer Przeradzka, հոկտեմբերի 9, 1949(1949-10-09), Վարշավա, Լեհաստանի Ժողովրդական Հանրապետություն), լեհ երգչուհի, դերասանուհի, սցենարիստ, ռեժիսոր, դաշնակահարուհի։


== Կենսագրություն ==
Մագդա Ումերը ծնվել է 1949 թվականի հոկտեմբերի 9-ին Վարշավայում։ Նրա հայրը՝ Էդվարդ Հումերը, հրեա էր։ Ավարտել է XIV Liceum Ogólnokształcące im. Klementa Gottwalda w Warszawie-ը։ Որոշել է դառնալ ուսուցչուհի։
60-ական թվականների վերջերին հանդես է եկել ուսանողական երեկույթներում։ Այդտեղ նրան նկատել է Անջեյ Վոյցեխովսկին, որը դրանից կարճ ժամանակ առաջ հիմնադրել էր «Stodoła» կաբարեն։ «Ես նկատեցի, որ Մագդայի ելույթները միշտ արտասավոր բնույթ ունեին, նրա դյութիչ ձայնը, որով հիմնականում ռուսական ռոմանսներ էր երգում, գրավում էր ունկնդիրներին։ Մագդան հրաժարվում էր ելույթ ունենալ անծանոթ մարդկանց առաջ, և այդ ժամանակ մենք ասացինք նրան, որ նրա ելույթներին ներկա կլինեն միայն մեր ընկերները, իսկ օտարներին մենք հեռացնում էինք»։ 1969 թվականին Վոյցեխովսկին Ումերի համար գրել է «Już szumią kasztany» և «Koncert jesienny» երգերը, որոնք դարձել են հիթեր։ 1969 թվականին Մագդային հրավիրել են Օպոլեի երաժշտական խոշոր փառատոնի, որտեղ նա «O niebieskim, pachnącym groszku» երգով արժանացել է գլխավոր մրցանակին։ Ումերի համար երգեր են գրել Վիսլավա Շիմբորսկայան, Խալինա Պոսվյատովսկայան, Բոլեսլավ Լեսմյանը, Երեմի Պշիբորան և Ագնեշկա Օսեցկան, որոնց մտերիմ ընկերուհին էր։
1970-ական թվականներին Մագդան աշխատել է հեռուստատեսությունում։
Խաղացել է Ռաքելի դերը Ադամ Հանուշկևիչի «Ամուսնություն» ներկայացման մեջ։
Բեմադրել է Քրիստինա Յանդայի հետ «Biała bluzka» և «Kobieta zawiedziona», Իերեմիա Պշիբորայի հետ «Zimy żal» և Զբիգնև Զամախովսկու հետ «Zbig Big Show» ներկայացումները։
1997 թվականին Օպոլեի լեհական երգերի փառատոնում հանրությանն է ներկայացրել «Zielono mi» համերգ-ներկայացումը, որը բեմադրված էր Ագնեշկա Օսեցկայի երգերով։ Ներկայացմանը մասնակցել է լեհական էստրադայի աստղաբույլը։
2000 թվականի դեկտեմբերի 15-ին Լեհաստանի նախագահի հրամանով Մագդա Ումերը պարգևատրվել է Լեհաստանի Վերածնունդի շքանշանով։
2009 թվականի ապրիլի 28-ին Մշակույթի և ազգային ժառանգության նախարար Բոգդան Զդրոևսկուց ստացել է «Մշակույթում ավանդի համար Gloria Artis» մեդալը։


== Սկավառակագրություն ==
1973 Magda Umer
1977 Dedykacja
1991 Koncert
1995 Gdzie ty jesteś
1995 Koncert jesienny
1995 Wszystko skończone
1999 O niebieskim, pachnącym groszku
2003 Kołysanki utulanki
2008 Koncert sprzed lat


== Ֆիլմագրություն ==
1969 Piąta rano
1980 Pałac
1987 Weryfikacja


== Հետաքրքիր փաստեր ==
Մագդա Ումերի հորեղբայրը՝ Ադամ Հումերը, 1944-1945 թվականներին եղել է կոմունիստական պետանվտանգության սպա, աչքի է ընկել իր առանձնահատուկ դաժանությամբ և 1994 թվականին դատապարտվել է տանջաքննություն իրականացնելու համար։ Այդ փաստը պարբերաբար հասարակական քննարկման է ենթարկվել, ընդ որում Հումերին անվանում էին Մագդայի հայր, ինչն առաջ էր բերում նրա դժգոհությունը.


== Ծանոթագրություններ ==


== Արտաքին հղումներ ==
Official website
Discography on poezja-spiewana.pl
Զդրինոգա

Զդրինոգա (ռուս.՝ Здринога), գյուղ Ռուսաստանի, Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դերեկ դե Լինտ

Դերեկ դե Լինտ (հոլ.՝ Derek de Lint, հուլիսի 17, 1950(1950-07-17), Հաագա, Նիդերլանդներ), հոլանդացի դերասան։ Առավել հայտնի է ամերիկա֊կանադական «Պոլտերգեյստ։ Ժառանգություն» հեռուստասերիալում կատարած Դերեկ Ռայանի գլխավոր դերով։


== Կենսագրություն ==
Դերեկ դե Լինտ (իսկական անուն՝ Dick Hein de Lint), ծնվել է 1950 թվականի հուլիսի 17-ին Հաագայում (Նիդերլանդներ)։ 1970 թվականից 1972 թվականը սովորել է լուսանկարչություն և գրաֆիկական դիզայն Էնսխենդեի արվեստի ճեմարանում, այնուհետև 2 տարի սովորել է Kleinkunstacademie֊ում (Ամստերդամ)։
1975 թվականին տեղի ունեցավ Դերեկի թատրոնի դեբյուտը հայտնի բելգիական ռեժիսոր և սցենարիստ Հյուգո Կլաուսի բեմադրությունում։ Այնուհետև Դերեկը խաղաց ռեժիսոր Օ՛Բրայանի «The Rocky Horror Show» բեմադրությունում։ Այս բեմադրության հաջողության շնորհիվ՝ Դերեկին ուշադրություն դարձրեց Փոլ Վերխուվենը, որը պատրաստում էր նկարահանել «Նարնջագույն զինվոր» ֆիլմը, և առաջարկեց նրան գլխավոր դեր այդ ֆիլմում։ Բայց լսումները անհաջող անցան, և Դերեկը ստացավ փոքրիկ՝ դավաճան Ալեքսի դերը, իսկ գլխավոր դերը ստացավ Ռուգտեր Հաուերը։
1986 թվականին Դերեկ դե Լինտը գլխավոր դեր կատարեց «Հարձակում» (հոլ.՝ De Aanslag) ֆիլմում, որը դարձավ Ամերիկական կինոակադեմիայի մրցանակ ստացած նիդերլանդական առաջին ֆիլմը, որպես լավագույն օտար ֆիլմ։ Ինչպես նաև ֆիլմը ստացել է «Ոսկե գլոբուս» և Սիեթլի միջազգային կինոփառատոնում մրցանակներ։ Նիդերլանդական «Viva» շաբաթաթերթը Դերեկին անվանեց տարվա լավագույն դերասան։
«Հարձակում» ֆիլմից մեծ հաջողություն ստանալուց հետո Դերեկ դե Լինտն սկսեց շատ նկարահանվել տարբեր երկրների կինոներում  և հեռուստատեսությունում։ 1987 թվականից 1989 թվականը նա խաղաց 12 ամերիկական և եվրոպական ֆիլմերում և սերիալներում, այդ թվում՝ Ֆիլիպ Կաուֆմենի պաշտամունքային «Գոյության անտանելի հեշտություն» ֆիլմում։ 1988 թվականին էկրանին հայտնվեց բրիտանական «Գողացված դրախտ» ֆիլմը, որտեղ Դերեկը կատարեց ֆրանսիացի փիլիսոփա և աստվածաբան Պիեր Աբելիարի գլխավոր դերը։ 1991 թվականին գլխավոր դեր կատարեց «Խանձված ափ» ֆիլմում, իսկ 1992 թվականին՝ «Գաղտնիքներ» մինի սերիալում։
1995 թվականին Դերեկ դե Լինտն իմացավ, որ MGM ստուդիայում պլանավորվում է «Պոլտերգեյստ։ Ժառանգություն» ֆիլմի նկարահանումները։ Նա հանդիպեց այդ սերիալի գաղափարի հեղինակի և գործադիր ռեժիսոր Ռիչարդ Լյուիսի հետ, և, բավականին երկար զրույցից հետո, ստացավ բժիշկ Դերեկ Ռայանի գլխավոր դերը այդ սերիալում։ Ընդամենը նկարահանվել էր սերիալի 4 եթերաշրջան, որոնք ցուցադրվել են աշխարհի շատ երկրներում։
2001 թվականին Դերեկ դե Լինտը նկարահանվեց ամերիկացի ռեժիսոր Լուորենս Մալկինի նիդերլանդական «Մարդասպանի հոգին» ֆիլմում, որտեղ նա կատարեց բազմազգ ֆինանսական ընկերության ղեկավարի դեր։ 2006 թվականին Դերեկը նկարահանումների կրկին հանդիպեց Փոլ Վերխուվերի հետ՝ «Սև գիրքը» ֆիլմի նկարահանումների հրապարակում։
Ներկայումս Դերեկը կատարում է բժիշկ Ռոսիի դերը նիդերլանդական հայտնի «Gooische vrouwen» հեռուստասերիալում։


== Անձնական կյանք ==
Դերեկի կինը Դորիտ Յեսերունն է, ունեն 3 տղա՝ Ջերոմ (ծնվ․ 1979), Միկ (ծնվ․ 1981) և Օսկար (ծնվ․ 1987)։ Ավագ եղբայրը՝ Յան Անդրիեսը, վիրաբույժ֊օրթոպեդ է։


== Ֆիլմագրություն ==


== Ծանոթագրություններ ==


== Ծանոթագրություններ ==
(7624) Գլուկ

(7624) Գլուկ (անգլ.՝ Gluck), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 25-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,049475 ա. մ., առավելագույնը մոտենում է 2,715 ա. մ. հեռավորության վրա և հեռանում 3,3839 ա. մ.։ Արեգակի շուրջ մեկ ամբողջական պտույտ է կատարում 1945,07 երկրային օրվա ընթացքում, իր ուղեծրով շարժվելով միջինում 0,185083 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7624) Գլուկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ինկերման

Ինկերման (ուկրաիներեն՝ Інкерман, Ղրիմի թաթարերեն՝ İnkerman), քաղաք Ուկրաինայի Սևաստոպոլի Բալակլավայի շրջանում, շրջանային ենթակայության քաղաք։ Բնակավայրը նախկինում նաև անվանվել է Կալամիտա, Բելոկամենսկ։
2012 թվականի տվյալներով Ինկերման քաղաքում բնակվում էր 11 992 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մեծ քսանյակի Անթալիայի գագաթնաժողով

Մեծ քսանյակի Անթալիայի գագաթնաժողով , Մեծ քսանյակի թվով տասներորդ գագաթնաժողովը, որը տեղի է ունեցել Թուրքիայի Անթալիա քաղաքում։


=== G20 գագաթնաժողովի մասնակիցները ===


=== Հրավիրված երկրներ ===


== Ծանոթագրություններ ==


== Արտաքին հղումներ ==
G-20-ի պաշտոնական կայք էջը
(8362) 1990 QM1

(8362) 1990 QM1, աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 22-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 3,170106 ա. մ., առավելագույնը մոտենում է 2,5816 ա. մ. հեռավորության վրա և հեռանում 3,7586 ա. մ.։ Արեգակի շուրջ մեկ ամբողջական պտույտ է կատարում 2061,62 երկրային օրվա ընթացքում, իր ուղեծրով շարժվելով միջինում 0,17462 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8362) 1990 QM1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մանկավարժական թերթ

«Մանկավարժական թերթ», ամսագիր։ Լույս է տեսել 1878-1879 թվականներին, Թիֆլիսում։ Խմբագիր-արտոնատեր՝ Հ. Տեր-Հովհաննիսյան։ Տպագրել է նյութեր մանկավարժության վերաբերյալ, լուսաբանել Անդրկովկասի կրթական հաստատությունների գործունեությունը։ Կարևորել է ուսուցողական նյութերի օգտագործումը, մանկական և ժողովրդական երգերի ուսուցումը, մերժել պատիժը։ Հրատարակել է Ա. Բահաթրյանի «Մայրենի լեզվի ուսուցումը տարրական դպրոցների մեջ» (1878 թվական ), Ս.Մանդինյանի «Թվաբանության մեթոդիկայի մի քանի օրինակ» (1879 թվական ) հոդվածները։ Ծանոթացրել է եվրոսքացի նշանավոր մանկավարժներ Ֆ. Ֆրեոբելի, Ի. Պեստալոցցիի մեթոդներին։ Տպագրել է նաև գրախոսություններ, արտասահմանյան երկըրների մանկավարժական կյանքի նորություններ են։


== Ծանոթագրություններ ==
Բաթ Սահառունի

Բաթ Սահառունի, հայոց սպարապետ (376-377)։ Եղել է Սահառունի տոհմի նահապետը։
Վարազդատ թագավորի գահակալության շրջանում եղել է նրա խորհրդականը։ Հարել է հայ նախարարների այն մասին, որը թշնամաբար է ընդունել Մուշեղ սպարապետի Հայաստանի ներքին կյանքին վերաբերող քաղաքական ու ռազմական ծրագրերը և ներշնչել են Վարազդատին վերացնել նրան։ Մուշեղի սպանությունից հետո Բաթ Սահառռւնին դառնում է սպարապետ հայոց։ Կարնո դաշտում, Վարազդատ թագավորի և Մանվել Մամիկոնյանի զորքերի ճակատամարտում Բաթը գերի է ընկնում և սպանվում Մանվելի հրամանով։
Տուրաչի

Տուրաչի (ռուս.՝ Турачи, բաշկիրերեն՝ Турасы), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 226 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարեպատ

Բարեպատ (Բարիաբադ), գյուղ ՀՀ Գեղարքունիքի մարզում, Բարեբեր գետի ափին, Իջևան - Ճամբարակ խճուղուց հարավ, Կալավան գյուղից 2 կմ հյուսիս։


== Աշխարհագրություն ==
Գյուղը գտնվում է ծովի մակարդակից 1400 մ բարձրության վրա` անտառներով շրջապատված հովտում։


== Բնակչություն ==
Ըստ ՀՀ 2011 թ. մարդահամարի արդյունքների` Բարեպատի մշտական բնակչությունը կազմել է 68, առկա բնակչությունը` 60 մարդ։ Մինչև 1989 թ. գյուղը բնակեցված է եղել ադրբեջանցիներով, այնուհետ` հայերով։ Բարեպատի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ և հացահատիկի մշակությամբ։


== Պատմամշակութային կառույցներ ==
Գյուղում կա 12-17֊րդ դարերի գերեզմանոց, մ.թ.ա. 2-1 հազարամյակի դամբարանադաշտ, 12-13֊րդ դարերի խաչքարեր։


== Տես նաև ==
Բարեպատի պատմության և մշակույթի անշարժ հուշարձանների ցանկ


== Ծանոթագրություններ ==


== Արտաքին հղումներ ==
Բարեպատ
Սինգապուրյան սատանայի անիվ Flyer

Սինգապուրյան սատանայի անիվ Flyer (անգլ.՝ Singapore Flyer)  հսկայական կարուսել է, գտնվում է Սինգապուրում, կառուցվել է 2005—2008 թվականներին։ Բարձրությունը համարժեք է  55 հարկանի շենքի բարձրության  և կազմում է  165 մ, որը  5  մետրով ավել է  «Նանչանի աստղից» և  30 մետրով՝  «Լոնդոնի աչքից»։ Մինչև  2014 թվականի մարտ ամիսը եղել է աշխարհի ամենաբարձր սատանայի անիվը, 2 մետրով զիջում է Լաս Վեգասի համանուն կարուսելին։
Սատանայի անիվը տեղակայված է Ծովային կենտրոնի հարավարևելյան հատվածի մելիորացված հողերի շրջանում։ Անիվի տրամագիծը կազմում է  150 մետր, անիվը կառուցված է եռահարկ շենքի վրա, որտեղ գործում են խանութներ, սրճարաններ, ռեստորաններ, կարուսելի բարձրությունից լայն տեսարան է բացվում քաղաքի և շրջակա տարածքների վրա՝ մոտ  45 կմ շառավղով, երևում են նաև ինդոնեզական կղզիներ Բաթամն ու Բինթանը, ինչպես նաև Ջոհորը  (Մալազիա)։
Վերջին խցիկը անիվի վրա տեղադրվել է 2007 թվականի հոկտեմբերի 2-ին։ Անիվը սկսել է պտտվել 2008 թվականի  փետրվարի 11-ին և հանրության համար պաշտոնապես բացվել է  2008 թվականի մարտի 1-ին։ Բացման օրից հետո առաջին երեք օրերին տոմսի գինը կազմել է  8888 սինգապուրյան դոլար (համարժեք է ԱՄՆ 6271 դոլարին՝ այդ ժամանակվա կուրսով) չինական մշակույթում այդ թիվը բարեհաջող թիվ է համարվում։ Անիվի պատվավոր բացումը տեղի է ունեցել 2008 թվականի ապրիլի 15-ին։
Օդափոխիչներով կահավորված  28 խցիկներից  յուրաքանչյուրը կարող է տեղավորել  28 ուղևոր։ Անիվի լրիվ պտույտը տևում է  28 րոպե։ Սկզբում անիվը պտտվել է ժամացույցի սլաքի հակառակ ուղղությամբ, սակայն պտույտի ուղղությունը փոխվել է 2008 թվականի օգոստոսի 4-ից՝ ֆենշու  մասնագետների խորհրդով։


== Ծանոթագրություններ ==


== Արտաքին հղումներ ==
Official website
Interactive 360° VR of the Singapore Flyer
Biggest wheel set to turn in Singapore
Singapore Flyer may open to public earlier than scheduled(չաշխատող հղում)
Singapore Flyer on track for completion by early 2008(չաշխատող հղում)